*Likumprojekts*

**Grozījumi Negodīgas komercprakses aizlieguma likumā**

Izdarīt Negodīgas komercprakses aizlieguma likumā (Latvijas Republikas Saeimas un Ministru Kabineta Ziņotājs, 2008, 1.nr.; Latvijas Vēstnesis, 2012., 169.nr.; Latvijas Vēstnesis, 2014., 57.nr.) šādus grozījumus:

1. Visā likuma tekstā:

“prece vai pakalpojums” attiecīgajā locījumā aizstāt ar “prece, pakalpojums, tostarp digitāls pakalpojums vai digitāls saturs” attiecīgajā locījumā.

1. 1.panta pirmajā daļā papildināt ar 3., 4. un 5. punktu šādā redakcijā:

“3) ranžējums - ir precēm vai pakalpojumiem, tostarp, digitāliem pakalpojumiem un digitālam saturam piešķirtā relatīvā pamanāmība, kā to parādījis, organizējis vai paziņojis komercprakses īstenotājs, neatkarīgi no tehnoloģiskajiem līdzekļiem, kas izmantoti parādīšanai, organizēšanai vai paziņošanai;

4) tiešsaistes tirdzniecības vieta ir pakalpojums, kas tiek sniegts izmantojot programmatūru, tostarp tīmekļa vietne, tīmekļa vietnes daļa vai lietotne, ko uztur komercprakses īstenotājs vai kas tiek uzturēta komercprakses īstenotāja vārdā, un kas ļauj patērētājiem slēgt distances līgumus ar citiem pārdevējiem, pakalpojumu sniedzējiem vai patērētājiem;

1. Papildināt ar 4.2 pantu šādā redakcijā:

“4.2 pants. Tiesiskās aizsardzības līdzekļi

(1) Patērētājs, pret kuru īstenota vai kuru skar negodīga komercprakse, var izmantot tiesības prasīt, lai komercprakses īstenotājs, kurš ir atbildīgs par negodīgu komercpraksi:

1. samazina preces, pakalpojuma, digitālā pakalpojuma vai digitālā satura cenu;
2. atceļ līgumu un, ja attiecināms, atmaksā patērētājam samaksāto naudas summu;
3. atlīdzina kaitējumu, kas nodarīts patērētājam, kas attiecīgi nebūtu radies, ja netiktu īstenota negodīga komercprakse.

(2) Līgumslēdzējas puses var vienoties arī par citiem tiesiskās aizsardzības līdzekļiem, kas efektīvi nodrošina, ka tiek novērsta negodīgas komercprakses ietekme uz patērētāju.

(3) Ja komercprakses īstenotājs atsakās izpildīt patērētāja prasījumu vai patērētāju neapmierina tā piedāvātais risinājums, patērētājs ir tiesīgs vērsties tiesā likumā noteiktajā kārtībā.”

1. 9. panta pirmajā daļā papildināt ar 4. punktu šādā redakcijā:

“4) tās ietvaros vienā dalībvalstī tiek piedāvāta prece identiska precei, kas tiek piedāvāta citās dalībvalstīs, ja šai precei ir ievērojami atšķirīgs sastāvs vai īpašības, izņemot, ja preces ievērojami atšķirīgais sastāvs vai īpašības ir pamatojams ar leģitīmiem un objektīviem faktoriem.”

1. 10.pantā:

trešās daļas 4) punktu izteikt šādā redakcijā:

“4) samaksas, piegādes un līguma izpildes kārtību, ja tā atšķiras no kārtības, kādu paredz profesionālās rūpības kritēriji;”

papildināt trešo daļu ar 6. punktu šādā redakcijā:

“6) attiecībā uz precēm vai pakalpojumiem, tostarp, digitāliem pakalpojumiem un digitālo saturu, kas tiek piedāvāti tiešsaistes tirdzniecības vietās, informācija vai trešā persona, kas piedāvā preci vai pakalpojumu, digitālo pakalpojumu vai digitālo saturu ir vai nav pārdevējs vai pakalpojuma sniedzējs Patērētāju tiesību aizsardzības likuma izpratnē, atbilstoši trešās personas sniegtajai informācijai.”;

papildināt ar piekto, sesto un septīto daļu šādā redakcijā:

“(5) Ja patērētājam sniedz iespēju meklēt dažādu pārdevēju, pakalpojumu sniedzēju vai patērētāju piedāvātas preces, digitālo saturu, digitālo pakalpojumu vai pakalpojumu pēc atslēgvārda, frāzes vai citas ievades, neatkarīgi no tā, kur darījumi galu galā tiek noslēgti, par būtisku uzskatāma vispārīga informācija par galvenajiem parametriem patērētājiem sniegtā preču vai pakalpojumu, digitālo saturu vai digitālo pakalpojumu ranžējuma noteikšanai atbilstoši patērētāja meklēšanas pieprasījumam un šo parametru relatīvais nozīmīgums salīdzinājumā ar citiem parametriem, kas pieejama atsevišķā tiešsaistes saskarnes sadaļā, kura ir tieši un viegli pieejama no lapas, kurā izvietoti meklēšanas rezultāti.

(6) Šā panta piektajā daļā norādītais neattiecas uz tiešsaistes meklētājprogrammu pakalpojumu sniedzējiem, Eiropas Parlamenta un Padomes Regulas (ES) 2019/1150 (2019. gada 20. jūnijs) par taisnīguma un pārredzamības veicināšanu komerciālajiem lietotājiem paredzētos tiešsaistes starpniecības pakalpojumos (Dokuments attiecas uz EEZ) noteiktā definējuma izpratnē.

(7) Ja komercprakses īstenotājs nodrošina piekļuvi patērētāju atsauksmēm par precēm vai pakalpojumiem, tostarp, digitāliem pakalpojumiem un digitālo saturu, par būtisku uzskatāma informācija vai un kā komercprakses īstenotājs nodrošina, ka publicētās atsauksmes ir snieguši patērētāji, kuri preces, pakalpojumus, digitālos pakalpojumus vai digitālo saturu ir izmantojuši vai iegādājušies.”

1. 11.pantā papildināt ar 24., 25., 26., 27.punktu šādā redakcijā:

“24) sniedzot patērētājam tiešsaistes meklēšanas pieprasījuma rezultātus, skaidri neatklāj, kura ir apmaksāta reklāma vai informāciju, ka ir veikti maksājumi par preces vai pakalpojuma, tostarp, digitāla pakalpojuma vai digitāla satura augstāku ranžējumu meklēšanas rezultātos;

25) pasākumu biļešu tālākpārdošana patērētājiem, ja tās iegādātas, izmantojot automatizētus līdzekļus, tādejādi apejot noteiktos ierobežojumus attiecībā uz biļešu skaitu, ko viena persona var iegādāties, vai jebkurus citus noteikumus, kuri attiecas uz biļešu iegādi;

26) apgalvo, ka atsauksmes par precēm vai pakalpojumiem, tostarp, digitāliem pakalpojumiem vai digitālo saturu ir snieguši patērētāji, kuri faktiski lietojuši vai iegādājušies attiecīgās preces, pakalpojumus, digitālos pakalpojumus vai digitālo saturu, neveicot pamatotus un samērīgus pasākumus, lai pārbaudītu, ka tās snieguši attiecīgie patērētāji;

27) sniedz vai algo citu fizisku vai juridisku personu sniegt nepatiesas patērētāju atsauksmes vai ieteikumus, kā arī sagroza patērētāju atsauksmes vai ieteikumus, lai reklamētu preces, pakalpojumus, digitālos pakalpojumus vai digitālo saturu.”

1. 15. pantu papildināt ar 8.1 daļu šādā redakcijā:

“(8.1) Patērētāju tiesību aizsardzības centram, lai novērstu kaitējuma risku patērētāju kolektīvajām interesēm, ir tiesības rīkoties saskaņā ar Patērētāju tiesību aizsardzības likuma VI4 nodaļā noteikto, tostarp pieņemt vienu vai vairākus no noteiktajiem lēmumiem.”

1. 15.2 pantā:

pirmās daļas pirmo teikumu izteikt šādā redakcijā:

“(1) Uzraudzības iestāde ir tiesīga par negodīgu komercpraksi uzlikt komercprakses īstenotājam soda naudu līdz 10 procentiem no tā gada vai vairāku gadu vidējā neto apgrozījuma.”

papildināt ar (1)1 daļu šādā redakcijā:

“(1)1 Ja informācija par komercprakses īstenotāja apgrozījumu nav pieejama, piemēro naudas sodu līdz divu miljoniem euro.”;

papildināt otro daļu ar 1.1 punktu šādā redakcijā:

“11) komercprakses īstenotāja gūtais finansiālais labums no negodīgas komercprakses īstenošanas vai viņa potenciālie zaudējumi, kurus komercprakses rezultātā komercprakses īstenotājs ir novērsis, ja ir pieejami attiecīgie dati;”;

izteikt otrās daļas 4. punktu šādā redakcijā:

“4) komercprakses īstenotājs iepriekš ir izdarījis negodīgas komercprakses aizlieguma pārkāpumus;”;

papildināt otro daļu ar 7. punktu šādā redakcijā:

“7) pārrobežu pārkāpumos ņem vērā arī sankcijas, kas komercprakses īstenotājam piemērotas par to pašu pārkāpumu citās dalībvalstīs, ja informācija par šādām sankcijām ir pieejama, izmantojot ar Eiropas Parlamenta un Padomes Regulu (ES) 2017/2394 izveidoto mehānismu.”;

papildināt otro daļu ar 8. punktu šādā redakcijā:

“8) citi atbildību pastiprinoši vai mīkstinoši faktori, kas attiecināmi uz lietas apstākļiem”.

1. Papildināt informatīvo atsauci uz Eiropas Savienības direktīvām ar 4., 5. un 6. punktu šādā redakcijā:

“4) Eiropas Padomes 1993. gada 5. aprīļa Direktīva 93/13/EEK par negodīgiem noteikumiem patērētāju līgumos;

5) Eiropas Parlamenta un Padomes Direktīva 2011/83/ES ( 2011. gada 25. oktobris ) par patērētāju tiesībām un ar ko groza Padomes Direktīvu 93/13/EEK un Eiropas Parlamenta un Padomes Direktīvu 1999/44/EK un atceļ Padomes Direktīvu 85/577/EEK un Eiropas Parlamenta un Padomes Direktīvu 97/7/EK Dokuments attiecas uz EEZ;

6) Eiropas Parlamenta un Padomes 2019.gada 27.novembra direktīva, ar ko groza Padomes Direktīvu 93/13/EEK un Eiropas Parlamenta un Padomes Direktīvas 98/6/EK, 2005/29/EK un 2011/83/ES attiecībā uz Savienības patērētāju tiesību aizsardzības noteikumu labāku izpildi un modernizēšanu (ES) Nr.2019/2161.”

Likums stājas spēkā 2022.gada 1.janvārī

Ekonomikas ministrs Jānis Vitenbergs